
Dacă aţi citit articolele mele mai vechi „Suntem toţi fermieri olandezi 
acum!” (vezi aici, tradus —n.n.) şi "Suntem toţi fermieri din Sri Lanka 
acum!”, atunci veţi şti tot ce e nevoie despre războiul concertat împotriva 
agriculturii care are loc chiar acum, nu doar în Olanda sau Sri Lanka, ci şi 
în Irlanda, Argentina, Canada şi Spania şi — se pare — în toate celelalte ţări 
de pe glob. Şi, dacă aţi citit acele editoriale, atunci veţi şti deja destule 
despre agenda Malthusiană Absolut Zero Sustenabilă de Înrobire a Marii 
Resetări a Hranei care se află în spatele acestui impuls de a denigra 


fermierii şi de a stigmatiza însăşi agricultura. 


Dar vă amintiţi când ministrul olandez al agriculturii, recent demis, Henk 
Staghouwer, a declarat că „trebuie să distrugem fermierii, să eliminăm 


clasa lor!”? 


Vă amintiţi când premierul canadian Justin Castreau a afirmat: „A lansa o 
ofensivă împotriva fermierilor înseamnă că trebuie să ne pregătim pentru 
ea şi apoi să-i lovim, să lovim atât de tare încât să îi împiedicăm să se 


ridice din nou în picioare”? 


Şi vă amintiţi remarca preşedintele asediat din Sri Lanka, Gotabaya 
Rajapaksa (cu puţin timp înainte de a părăsi ţara), care spunea: „Pentru a 
înlătura fermierii ca clasă, rezistenţa acestei clase trebuie zdrobită în luptă 
deschisă şi trebuie să fie lipsită de sursele productive ale existenţei şi 


dezvoltării sale”? 


Bineînţeles că nu vă amintiţi, pentru că nu au spus aceste lucruri. Iosif 
Stalin le-a spus. Şi nu vorbea despre fermieri. Vorbea despre chiaburi 


(culaci). 


Aşa este, dacă acest război al agriculturii din anii 2020 sună familiar, se 
întâmplă pentru că este un alt exemplu de istorie care se repetă. În urmă 
cu o sută de ani, Iosif Stalin complota cum să-i distrugă pe chiaburi şi să le 
confişte pământul şi proprietăţile pentru gloria imperiului sovietic. Astăzi, 
Gates şi Schwab complotează cum să distrugă micii fermieri şi să le preia 


pământul şi resursele pentru gloria Agendei 2030. 


Credeţi că glumesc? Haideţi să aruncăm o privire... 


Cine erau chiaburii (culacii)? 


Deci cine erau chiaburii, mai exact? 


Excelentă întrebare. După cum se vede, există (ca de obicei) două 
răspunsuri la această întrebare: răspunsul superficial pe care îl veţi găsi în 


manualele de istorie şi răspunsul adevărat. 


Răspunsul superficial — aşa cum îl oferă Wikipedia şi Enciclopedia 
Britannica şi celelalte bastioane online ale adevărului către care se 
îndreaptă oamenii în zilele noastre — este că chiaburii erau ţărani 
prosperi, proprietari de pământ, care au fost vizaţi de bolşevici încă de la 
începutul Uniunii Sovietice. După cum ne informează The Telegraph în 
articolul său explicativ pe această temă: „Culac înseamnă în rusă „pumn”, 
cam ca în expresia în „tu, nenorocit cu mâna strânsă, ticălos zgârcit”, şi 
iniţial a fost un simplu termen peiorativ pentru o persoană necinstită care 


s-a îmbogăţit prin comerţul cu cereale.” 


Apoi, cronicarii istoriei validate oficial, demnă de manuale, ne vor povesti 
despre campania de „deschiaburire” care a început în anii 1920, 
etichetând aceşti ţărani „bogaţi” drept duşmani de clasă ai revoluţiei 


sovietice. 


Această campanie de deschiaburire a început (aşa cum a recunoscut însuşi 


Stalin) mai întâi ca o politică de „restricţionare a tendinţelor chiaburilor 
de a exploata” — şi anume, impunerea de taxe punitive, amenzi 
împovărătoare şi restricţii crescânde în practica arendării pământului sau 
angajării de muncitori agricoli. Dar (din nou, aşa cum a recunoscut chiar 
Stalin) de îndată ce guvernul sovietic a calculat că are deja puterea 
economică şi politică de care avea nevoie pentru a-i strivi pe chiaburi şi a 
le colectiviza fermele, politica de „restricţionare a chiaburilor” a devenit 


ceva mult mai întunecat: 


Nu puteam începe deschiaburizarea în perioada în care urmam 
politica de restrângere a tendinţelor de exploatare ale chiaburilor, 
atâta timp cât nu puteam trece la o ofensivă hotărâtă împotriva lor, 
atâta timp cât nu puteam înlocui producţia lor agricolă prin 
producţia fermelor colective şi a fermelor de stat. La acea vreme 
politica de a nu începe deschiaburizarea era soluţia necesară şi 
corectă. Dar acum? Acum lucrurile stau altfel. Acum suntem 
capabili să pornim o ofensivă hotărâtă împotriva chiaburilor, să le 
distrugem rezistenţa, să-i eliminăm ca clasă şi să le înlocuim 
producţia lor agricolă cu producţia fermelor colective şi a fermelor 
de stat. Acum, deschiaburizarea este realizată de înseşi masele de 
ţărani săraci şi mijlocii, care pun în practică colectivizarea completă. 
Acum, deschiaburizarea în zonele complet colectivizate nu mai este 


doar o măsură administrativă. Acum, este o parte integrantă a 

ridicol şi prostesc să mai vorbim pe larg, despre deschiaburizare. 


Când capul e tăiat, nu e plâns părul. 


Într-un cuvânt, politica de „restricţionare” a chiaburilor a devenit rapid o 
politică de eliminare a chiaburilor. Şi, odată intrată în vigoare acea 
politică de genocid, sovieticii s-au apucat să confişte pământ, să 
dezrădăcineze familii, să sfâşie comunităţi, să deposedeze milioane, să 
redistribuie suprafeţe vaste de pământ agricol şi, în cele din urmă, să 
înfometeze milioane de ţărani în numele glorioasei lor revoluţii 


comuniste. 

După cum am zis, acest lucru este discutat în mod deschis în manualele şi 
cărțile de istorie de masă, chiar dacă nu din alt motiv decât acela că 
naraţiunea ruşilor răi care înfometează milioane de ucraineni în 
Holodomor vine mănuşă pe narativele propagandistice actuale (ceea ce nu 


înseamnă că acea poveste nu a fost una reală şi tragică). 


Dar a spune atât de multe despre campania de „eliminare a chiaburilor” 
înseamnă a nu spune nimic. Pentru a înţelege cu adevărat ororile 
deschiaburizării, trebuie să apelăm la o sursă de primă mână, una care 
tratează subiectul pe mai mult spaţiu şi include şi contextul necesar 
pentru a înţelege termenul „chiabur” aşa cum a ajuns să fie folosit. Mă veţi 


ierta, deci, că voi cita pe larg din Arhipelagul Gulag, vol. 1: 


„Chiabur“ este numit în limba rusă speculantul sătesc zgârcit şi 
necinstit, care nu se îmbogățește din munca sa, ci dintr-a altora, 
prin camătă şi misitie în negoţ. În fiecare localitate, aceştia 


constituiau excepţii şi înainte de revoluţie, iar revoluţia i-a privat de 


terenul pe care îşi desfăşurau activitatea. Apoi, după anul 1917, 
printr-un transfer de sens, au început să fie numiţi „chiaburi“ (în 
literatura oficială şi propagandistică, iar de aici a intrat şi în 
limbajul oral uzual) cei ce folosesc în general serviciile lucrătorilor 


salariaţi, chiar şi atunci când, temporar, lipsea familia proprie. 


[ii] 


Însă umflarea termenului caustic de „chiabur“ continua fără oprire, 
şi către anul 1930 erau numiţi astfel, în general, toţi ţăranii tari — 
tari în gospodărie, tari în muncă şi chiar pur şi simplu în 
convingerile lor. Porecla de „chiabur“ era folosită pentru a zdrobi 
această tărie a ţărănimii. Să ne aducem aminte, să ne dezmeticim: 
trecuseră doar doisprezece ani de la marele Decret cu privire la 
pământ, da, chiar acela fără de care țărănimea nu i-ar fi urmat pe 
bolşevici, şi Revoluţia din Octombrie n-ar fi biruit. Pământul s-a 
împărţit după numărul de guri în familie, în mod egal. Trecuseră 
doar nouă ani de când ţăranii se întorseseră din Armata Roşie şi se 
aruncaseră asupra pământului cucerit prin luptă. Şi deodată s-au 
trezit cu chiaburi şi ţărani săraci. De unde vine asta? Uneori din 
inegalitatea inventarului, alteori din componenţa fericită sau 
nefericită a familiei. Dar, mai degrabă oare, nu din hărnicie şi 
stăruinţă? Şi iată că acum, tocmai pe aceşti ţărani a căror pâine a 
mâncat-o Rusia în anul 1928, s-au năpustit să-i stârpească rataţii 
locali şi veneticii de la oraş. Cuprinşi parcă dintr-o dată de 
bestialitate, pierzându-și orice idee despre „omenie“, pierzând toate 
noţiunile umane acumulate de-a lungul mileniilor, s-au apucat să-i 
prindă pe cei mai buni agricultori cu familii cu tot şi să-i arunce, 
fără pic de avere, goi-goluţi, în pustietatea nordului, în tundră şi în 


taiga. 


Soljeniţîn ne ajută să înţelegem ce înseamnă cu adevărat termenul 
„chiabur”. Nu însemna o simplă descriere neutră a unui fermier bogat, 
plin de bunăstare, exploatator, capitalist, proprietar de pământ, care se 


punea în calea utopiei socialiste, aşa cum spunea propaganda sovietică. 

considerat a fi o piedică pentru politicile guvernamentale. Acea armă 
putea fi apoi folosită pentru a dezumaniza, deposeda, întemniţa şi chiar 


ucide ţăranii care se opuneau forţei sovietice de colectivizare a fermelor. 


Ca lecţie de istorie, povestea deschiaburizării este tragică şi îngrozitoare. 
Dar ce legătură are ea cu evenimentele pe care le vedem derulându-se 


astăzi? 


Cine sunt neo-chiaburii de azi? 


OK, ştim totul despre sovietici şi războiul lor împotriva chiaburilor. Dar 
asta e deja istorie antică. Aţi mai auzit vreun politician vorbind astăzi 


despre eliminarea chiaburilor? 


Desigur că nu! Nu mai există un război împotriva chiaburilor! Ar fi o 


prostie. 


Nu, acum, în iluminatul, progresistul, democratul şi sustenabilul secol 21 
nu există război împotriva chiaburilor. Dar există un război împotriva 
acelor fermieri care murdăresc şi poluează! Şi, ghiciţi ce? Este aproape 


acelaşi lucru. 


Dovezile despre acest război abundă. Şi, după cum am menţionat mai sus, 
în articolele mele anterioare despre "Suntem toţi fermieri olandezi acum!” 
şi "Toţi suntem fermieri din Sri Lanka acum!” am detaliat multe, multe 
moduri prin care guvernele sunt acum angajate în luptă deschisă cu 
propriii fermieri, încercând să limiteze, restrângă, reducă şi chiar să 


elimine fermierii în numele Obiectivelor de Dezvoltare Durabilă 2030. 


Ca dovadă suplimentară a acestei stări continue de război între fermieri şi 
propriile guverne, fiţi atenţi cât de incredibil de departe sunt dispuse 
guvernele să meargă pentru a reduce numărul fermierilor care lucrează 


pământul. 


Apăraţi familia naturală! Apăraţi 
lumea de mâine! "Familia gay” e o minciună! 


În SUA, de exemplu, administraţia Biden a promis că va extinde foarte 


mult Programul de Conservare de Rezervă, o schemă USDA prin care 
fermierii sunt plătiţi să nu cultive (în numele reducerii poluării, desigur). 
În noiembrie 2021, secretarul pentru Agricultură Tom Vilsack (da, Tom 
Vilsack) a anunţat intenţia guvernului de a adăuga în program patru 
milioane de acri de teren agricol, ceea ce înseamnă că guvernul SUA va 
plăti încă 300 de milioane de dolari pe an pentru a împiedica fermierii să 


cultive. 


Războiul olandez împotriva fermierilor, între timp, include nu numai 
aceleaşi tipuri de mandate şi restricţii care sunt implementate de 
guvernele de pe întreaga planetă, dar include şi o serie de ameninţări din 
ce în ce mai de rău augur, ultimatumuri şi pedepse financiare. În 
noiembrie anul trecut, ministrul azotului din ţară (pentru că, da, 
„ministrul azotului” este acum ceva care există) a ameninţat fermierii 
necooperanţi cu cumpărări forţate dacă nu îşi vând voluntar guvernului 


terenurile agricole. 


Şi, în decembrie anul trecut, ministrul olandez al agriculturii formulat o 


propunere ca băncile să reducă cu 10% împrumuturile acordate 


farmiarilar Într-un evemnli etrăluoit da Anhlu limhai nalitia minietrul a 


formulat propunerea nu ca pe un impediment paralizant pentru fermierii 
care se bazează pe credite pentru a-şi finanța practicile agricole inerent 
ciclice şi predispuse la riscuri, ci ca o ”oportunitate” de a se angaja în 
reducerea costurilor, care „va da fermierilor mai mult spaţiu financiar 


pentru a-şi opri activitatea sau a trece la practici agricole mai ecologice.” 


Şi mai remarcabil, Marea Britanie a lansat în 2022 un program care oferă 
să cumpere afacerea fermierilor care părăsesc cu totul industria agricolă. 
Anunţat într-un comunicat de presă pe site-ul web gov.uk, programul 
sună ca o „ofertă pe care nu o poţi refuza” făcută în stil "Naşul”, exprimată 


în retorica înfiorător de inumană a globalizării oficiale. 


„Fermierii care doresc să părăsească industria vor fi sprijiniți de o nouă 
schemă guvernamentală care prevede o sumă forfetară, permițându-le să 
iasă din sector într-un mod gestionat”, se arată în anunţ, adăugând: „În 
schimbul despăgubirii, fermierii vor trebui să-şi cedeze drepturile şi sunt 
aşteptaţi fie să-şi închirieze, fie să-şi vândă pământul, fie să-şi cedeze 


arenda.” 


Într-un alt exemplu de manual de dublu limbaj, programul inerent anti- 
agricol al Regatului Unit este prezentat drept o modalitate de creştere a 
producţiei agricole prin „crearea de oportunităţi pentru noii doritori şi 


fermierii care doresc să-şi extindă afacerile.” 


Trucul aici, ca şi în zilele deschiaburizării, este că această naraţiune se 
bazează pe ideea că ar exista două clase de fermieri concurente. Pe de o 
parte sunt fermierii Virtuoşi, Sustenabili şi Verzi — adică acei fermieri care 
sunt dispuşi să adopte orice tehnologii şi practici pe care stăpânii 
birocratici le consideră necesare pentru a îndeplini obiectivele lor în 
continuă schimbare privind emisiile — şi există fermierii răi, de şcoală 
veche, care doresc să persiste în metodele lor „învechite”, „poluante”, de 


agricultură. 


Cititorii obişnuiţi ai Corbett Report ce sunt familiarizați cu istoria acelei 


escrocherii Big, Ag[riculture], finanțată de Rockefeller, care a fost aşa- 
numita revoluţie „verde”, nu vor fi complet surprinși să afle că fermierii 
buni, virtuoşi, sustenabili şi verzi din această naraţiune care urmăreşte să 
lupte cu ”chiaburii” zilelor noastre sunt fermierii care îşi arată loialitatea 
faţă de Obiectivele de Dezvoltare Durabilă 2030 ale ONU cumpărând 
tehnologie Big Ag şi acceptând să-şi reducă producţia de carne şi alte 
produse alimentare demonizate, în favoarea pulberii de greieri şi a altor 


alternative alimentare „durabile”. 


Un exemplu perfect al acestei naraţiuni este prezentat în articolul 
„Culturile de grâu din Mexic ajută la hrănirea lumii. Însă, totodată, 
eliberează un gaz cu efect de seră periculos”, un lung articol de 
propagandă publicat de The Washington Post în 2021, care ne vorbeşte 
despre flagelul utilizării îngrăşămintelor cu azot de către fermierii 
mexicani. Articolul ne informează că singura soluţie la această problemă 


este ca aceşti fermieri să adopte tehnologii Big Ag noi şi costisitoare: 


În loc de subvenţii sau reglementări, Le6n Zaragoza spune că 
finanţarea federală sprijină CIMMYT şi alte organizaţii, astfel încât 
acestea să poată încerca să convingă fermierii să adopte senzori, 


drone şi alte tehnologii pentru o utilizare mai eficientă a azotului. 


Fxistă n ntilizare excesivă a încrăsămintelar cn azat în nroduoctia de 


grâu în Valea Yaqui”, a spus Le6n Zaragoza. Aceşti fermieri „ar 
trebui să folosească mai puţin îngrăşământ cu azot şi de aceea am 
sprijinit instituţii precum CIMMYT pentru dezvoltarea 


instrumentelor de diagnosticare”. 


Deci să înţeleg următoarele: agenţii Big Ag nu doresc ca guvernul să 
sprijine fermierii cu subvenţii, astfel încât aceştia să poată produce mai 
multe alimente într-o perioadă de îngrijorare crescândă cu privire la lanţul 
global de aprovizionare cu alimente. Nu, aceşti mini-propagandiști Big Ag 
ar prefera ca guvernul să dea acei bani subvenţionaţi organizaţiilor cu 
acronime misterioase, astfel încât să poată „încerca să convingă fermierii” 
să adopte tehnologii scumpe Big, Ag. Şi aceasta este prezentată ca o soluţie 


la problemele noastre de mediu în paginile ziarului preferat al CIA? 


O astfel de propagandă flagrantă este deja un lucru destul de rău, dar 
devine și mai rea. Cine este acest „CIMMYT” la care face referire 
Zaragoza? Nimeni altul decât Centrul Internaţional de Îmbunătăţire a 
Porumbului şi Grâului. Deşi asta va însemna fix nimic pentru cititorul 
obişnuit al WaPo, aceia dintre voi care mi-aţi urmărit scufundările în 
domeniul biotehnologiei vor şti că CIMMYT este centrul de cercetare 
întemeiat de Fundaţia Rockefeller şi care l-a găzduit pe Norman Borlaug, 
omul prezentat drept naşul mai sus menţionatei „Revoluții Verzi” şi care e 


creditat cu „salvarea unui miliard de vieţi”. 


Şi veţi mai şti că PR-ul care îl înconjoară pe Norman Borlaug şi aşa-zisa 
revoluţie „verde” este o minciună. După cum am demonstrat deja, 
revoluţia verde nu a fost altceva decât o schemă de subvenţionare a 
răspândirii tehnologiilor Big Ag în întreaga lume. Într-adevăr, în loc să-i 
ajute pe fermierii săraci, indigeni, de subzistență, acea „revoluţie” i-a 
alungat pe aceşti fermieri săraci de pe pământ în favoarea proprietarilor 
bogaţi care erau dispuşi să facă jocul oligopolurilor de seminţe Big Ag şi 


alte conglomerate. 


Deci, cu alte cuvinte, aceiaşi jucători care au jupuit lumea în numele 
revoluţiei verzi sunt la maneta aceloraşi trucuri în această ultimă 


„revoluţie” agricolă. 


Există numai două sexe. 
Transyenderismul este o minciună. Apărați copiii! 


Desigur, nu cred că mai e necesar, dar permiteţi-mi să o spun oricum: 
războiul împotriva neo-chiaburilor (adică războiul împotriva fermierilor 
obişnuiţi) are tot atât de mult de-a face cu „salvarea pământului”, cât avea 
războiul lui Stalin împotriva chiaburilor de atunci cu „apărarea revoluţiei 
sovietice”. Nu, Stalin nu era îngrijorat că ţăranii prosperi îi corupeau pe 
tovarăşii lui de la ţară; el căuta pur şi simplu să consolideze controlul 
sovietic asupra sectorului agricol, astfel încât să poată implementa primul 


său Plan Cincinal pentru economia sovietică. 


În mod similar, acest impuls de „reducere a emisiilor de azot” şi de a 
„reimagina agricultura pentru secolul 21” — cu toată spălarea creierului tip 
"Eat Ze Bugs” (”Mâncaţi inzecte”) şi cu raţionalizarea carbonului pe care le 
implică — nu are nimic de-a face cu salvarea planetei. Şi, deşi cu siguranţă 
va umple buzunarele Big Ag şi ale binefăcătorilor lor miliardari, nici 
măcar nu este vorba în mod fundamental de bani. Este vorba despre 


control. 


Cei care s-au uitat în spatele propagandei şi platitudinilor rostite de 
tehnocraţii ONU şi de tovarăşii lor de drum şi-au dat seama că agenda 
„dezvoltarii durabile” a fost întotdeauna despre control. Dar 
monopolizarea resurselor lumii nu va fi niciodată finalizată până când 
globaliştii nu vor putea elimina orice opoziție faţă de agenda lor de 


înrobire durabilă. 


Şi despre asta este de fapt războiul împotriva neo-chiaburilor. 


Încotro? 

În acest moment, în 2023, paralelele istorice dintre războiul lui Stalin 

împotriva chiaburilor şi războiul globaliştilor împotriva fermierilor (adică 
a neo-chiaburilor) sunt mai clare ca niciodată. Cu un secol în urmă, Stalin 
a folosit deschiaburizarea ca scuză pentru a colectiviza terenurile agricole, 
iar astăzi globaliştii poartă război împotriva neo-chiaburilor în încercarea 


de a „colectiviza” (adică, oligopoliza) terenurile agricole. 


Ştim deja ce înseamnă acest efort de demonizare a agriculturii pentru 
viitorul aprovizionării noastre cu alimente. Efortul sprijinit de Forumul 
Economic Mondial pentru "Eat Ze Bugs” (”Mâncaţi inzecte”), impulsul 
susţinut de Rockefeller de a înlocui alimentele organice cu substituţi 
modificaţi genetic şi eforturile sprijinite de Bill Gates de a înlocui 
alimentele reale cu chestii greţoase produse în laborator sunt doar cele 


mai evidente părţi ale acestei agende. . 


Deci, posibilii controlori îşi vor atinge ţinta? Ca de obicei, asta depinde de 
noi. Vom înghiţi oare deversările lor, care îi demonizează pe neo-chiaburi 
drept răi, murdari, poluanţi, rasiști, misogini? Vom urma linia partidului 
şi ne vom îngrijora de modul în care producţia de alimente de către micii 


fermieri este o ameninţare pentru planeta noastră? 


Din păcate, există toate indiciile că mulţi au căzut deja sub controlul 
propagandiştilor. Observaţi filmările recente cu tineri protestatari serioşi, 
care susţin fără nicio ironie că „agricultura trebuie să se oprească”, pentru 


că este „cel mai mare motor al schimbărilor climatice”. 


Cu siguranţă, acest război împotriva fermierilor este în fazele sale 
incipiente. Pentru a folosi limbajul lui Stalin, suntem încă în stadiul de 
„restricţionare a chiaburilor” din acest proces. Nu am ajuns încă la stadiul 
„eliminării chiaburilor ca clasă”, în drama care se desfăşoară. Dar există 


vreo îndoială că nu va urma şi o astfel de campanie? 


Pentru cei cărora le este greu să-şi imagineze încotro s-ar putea îndrepta 
lumea, îi dau astăzi ultimul cuvânt lui Soljeniţîn, în care ne relatează 
despre valurile de dizidenţi care au fost adunaţi şi măcelăriți în fervoarea 


revoluţionară a preluării puterii de către sovietici. 


Astfel forfoteau înspumate şi gâlgâiau valurile, însă peste toate s-a 
rostogolit şi s-a revărsat, în 1929-1930, valul milioanelor de ţărani 
deschiaburiţi. În toată istoria Rusiei n-a existat ceva care să poată fi 
comparat cu el. Aceasta a fost o mare migraţie a popoarelor, o 
catastrofă etnică. Insă canalele GPU-GULAG au fost elaborate cu 
atâta inteligenţă, încât oraşele nu ar fi observat nimic dacă n-ar fi 
fost foametea ciudată care le-a zguduit vreme de trei ani, foamete 


fără secetă şi fără război. 


Valul acesta se mai deosebeşte de toate cele precedente și prin faptul 
că de data aceasta organele nu s-au mai învrednicit să aresteze mai 
întâi capul familiei şi apoi să vadă cum o să procedeze cu ceilalţi din 
sânul ei. Dimpotrivă, aici pârjoleau dintr-o dată numai cuiburi, 
ridicau întreaga familie şi chiar aveau grijă cu gelozie ca nici unul 
dintre copiii de paisprezece, zece ori şase ani să nu se răzleţească: 
toţi, până la unul, trebuiau să meargă în acelaşi loc, la aceeaşi 


exterminare comună. 


de James Corbett 


Traducere după https://corbettreport.substack.com/p/history-repeating- 


the-war-on-the 

